**Spoštovani starši in učenci,**

Le še dva dneva nas ločita od začetka novega šolskega leta. Nov začetek je priložnost za pridobivanje novih izkušenj in verjamem, da se ga veselite. Življenje s Corona virusom je postal naš vsakdan in ukrepi, s katerimi smo zaključili preteklo šolsko leto, bodo v skladu z Odlokom Vlade RS v veljavi tudi v novem šolskem letu. Organizacija dela za učence drugega triletja bo naslednja:

* V šolo prihajamo in vstopamo **le zdravi učenci in zaposleni**. V primeru pojava znakov bolezni, naj otrok ostane doma, starši pa se posvetujte s pediatrom. V kolikor učenec v šoli razvije znake bolezni, boste starši obveščeni, da v čim krajšem možnem času otroka prevzamete.
* **Varstvo vozačev** za učence, ki v šolo pridejo z avtobusnim prevozom, bo organizirano **od 7. ure dalje** oziroma od prihoda prvega avtobusa. Učenci vstopajo v šolo skozi glavni vhod, se preobujejo in odidejo v učilnice, kjer poteka varstvo vozačev: 4. razred učilnica 4. a; 5. razred učilnica 5. b in 6. razred matične učilnice.
* Učenci, ki v šolo prihajajo peš, prihajajo 10 minut pred začetkom pouka.
* Odlok o začasnih ukrepih za zmanjšanje tveganja okužbe in širjenja okužbe z virusom SARS-CoV-2 (Uradni list RS, št. 129/21 in 132/21), ki velja do 29. 8. 2021 določa obveznost nošenja zaščitnih mask pri gibanju in zadrževanju v vseh zaprtih javnih krajih oziroma prostorih. Zaščitna maska je obvezna tudi pri gibanju in zadrževanju na odprtih javnih prostorih oziroma krajih, če ni mogoče zagotoviti 1,5 m medosebne razdalje. Ker se šola šteje, skladno s citiranim odlokom, za zaprt javni prostor, je nošenje zaščitnih mask, razen za izjeme, določene v 3. členu citiranega odloka, obvezno.
**Izjeme:**
1. otroci do dopolnjenega 6. leta starosti,
2. učenci v osnovni šoli do vključno 5. razreda, izključno ko so v matičnemu oddelku,
3. vzgojitelji predšolskih otrok in vzgojitelji predšolskih otrok-pomočniki pri opravljanju neposrednega dela z otroki,
4. višji in visokošolski učitelji, kadar predavajo za zaščitno pregrado iz stekla ali podobnega materiala,
5. govorniki v zaprtih javnih krajih oziroma prostorih, če je zagotovljena medosebna razdalja vsaj 2 metra,
6. osebe, ki izvajajo individualno športno vadbo, če je zagotovljena medosebna razdalja vsaj 3 metre,
7. osebe s posebnimi potrebami, ki jim je uporaba zaščitne maske iz objektivnih razlogov onemogočena, ter
8. učenci in dijaki pri pouku športne vzgoje in pouku športa. (besedilo iz Okrožnice MIZŠ, 24. 8. 2021).
* Po pouku so učenci 4. in 5. razreda, ki ne odhajajo domov takoj po pouku, vključeni v podaljšano bivanje, kjer delo poteka v skladu s Konceptom dela v podaljšanem bivanju in kurikulom Razširjenega programa. Učenci bodo odhajali domov po voznem redu avtobusa oziroma v spremstvu staršev ob: 13. uri, 14. 30 uri, 15. 10 in 16. uri. Starši določite uro odhoda vašega otroka in jo sporočite razredničarki. Starši otroke počakate pred šolo.
* Za učence od 6. razreda dalje bo kosilo organizirano po urah, saj v jedilnice ne smemo preseči predpisanega števila prisotnih oseb glede na velikost jedilnice. Učenci bodo o urniku kosil obveščeni prvi šolski dan.
* **6. 9. 2021** bodo potekali prvi roditeljski sestanki, ki jih želimo izvesti na šoli, saj menimo, da je prvi stik med vami starši in učitelji pomemben za nadaljnje sodelovanje. Za sodelovanje na sestanku je potrebno izpolnjevati PCT pogoj. Razredniki vam bodo skupaj z vabilom za udeležbo na 1. roditeljskem sestanku posredovali tudi Izjavo, ki jo oddate razredniku. Vljudno vabljeni.
* **V primeru nejasnosti ali vprašanj se obrnite na razrednike oziroma vprašanje zastavite po elektronski pošti (****irena.cengija.peterlin@os-skocjan.si****; os-skocjan@guest.arnes.si) ali telefonsko (07 38 46 600).**

**Uspešen začetek novoega šolskega leta želim vsem.**

**Irena Čengija Peterlin**, ravnateljica

OŠ Frana Metelka Škocjan

irena.cengija.peterlin@os-skocjan.si

Tel: 07 38 46 602

www. os-skocjan.si